Narvan riemukaari

pienoiskuva|Maalaus protestikulkueesta Narvan riemukaaren luona vuoden 1905 tammikuun verisunnuntaina (tuntematon tekijä, 1900-luvun alku)

Narvan riemukaari () on riemukaari Pietarin kaupungissa Venäjällä. Portti rakennettiin alun perin vuonna 1814 Narvan aukiolle, jonka nimi oli neuvostoaikana Statšek-aukio. Portti rakennettiin Venäjän voitettua Napoleonin. Alkuperäinen portti oli puuta, mutta se purettiin, ja portti rakennettiin uudestaan tiilestä ja kivestä vuosina 1827–1834. Vuonna 1989 portin yhteyteen rakennettiin museo. 2000-luvulla porttia alettiin korjata, ja se saatiin alkuperäiseen kuntoon vuonna 2009. Narvan riemukaaren suunnitteli Vasili Stasov.

Vuoden 1905 vallankumouksessa tammikuun 9. päivän verilöyly alkoi Narvan riemukaaren edustalla, missä kasakat yrittivät hajottaa kulkueen ryntäämällä kaksi kertaa sen läpi.Pethybridge, Roger "Venäjän vallankumous silminnäkijäin kuvaamana", 1967, s. 23-24 Riemukaari on seitsemän kilometrin päässä Talvipalatsista. Hajottaminen ei onnistunut, ja kilometriä myöhemmin sotilaat avasivat tulen protestikulkueeseen.  

 Katso myös 
 Moskovan riemukaari

 Lähteet 

 Aiheesta muualla 

Luokka:Pietarin muistomerkit
Luokka:Riemukaaret